ΚΟΙΝΗ ΘΕΣΗ (ΕΚ) αριθ. 63/98 που καθορίστηκε από το Συμβούλιο στις 13 Οκτωβρίου 1998 για την έκδοση του κανονισμού (ΕΚ) αριθ. . . ./98 του Συμβουλίου, της . . ., για την τροποποίηση του κανονισμού (ΕΚ) αριθ. 1734/94 για τη χρηματοδοτική και τεχνική συνεργασία με τα Κατεχόμενα Εδάφη (98/C 388/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Χ,

την πρόταση της Επιτροπής,

Ενεργώντας σύμφωνα με τη διαδικασία που αναφέρεται στο άρθρο 198 Γ της συνθήκης (1),

Εκτιμώντας:

ότι ο κανονισμός (ΕΚ) αριθ. 1734/94 του Συμβουλίου, της 11ης Ιουλίου 1994, για τη χρηματοδοτική και την τεχνική συνεργασία με τα Κατεχόμενα Εδάφη (2) αναγνωρίζει ότι η εφαρμογή και ενίσχυση των αναγκαίων θεσμών για την καλή λειτουργία της δημόσιας διοίκησης και την προώθηση της δημοκρατίας και των δικαιωμάτων του ανθρώπου, είναι ζωτικής σημασίας για τη Δυτική Όχθη και τη Λωρίδα της Γάζας 7

ότι η παροχή της προσωρινής ενίσχυσης είναι απαραίτητη για τις επαναλαμβανόμενες δαπάνες στον παλαιστινιακό δημόσιο τομέα 7

ότι το άρθρο 3 του κανονισμού (ΕΚ) αριθ. 1734/94 επεκτείνει τη δυνατότητα συνδυασμού των κοινοτικών μέτρων στη Δυτική Όχθη και τη Λωρίδα της Γάζας με τη χρηματοδότηση από τους ιδίους πόρους της Τράπεζας 7

ότι θεωρείται σκόπιμο να επεκταθεί η δυνατότητα επιδότησης του επιτοκίου στα προγράμματα στη Δυτική Όχθη και στη Λωρίδα της Γάζας σε τομείς προτεραιότητας που καθορίζονται στο άρθρο 2 παράγραφος 1 του εν λόγω κανονισμού 7

ότι είναι απαραίτητο να τροποποιηθεί ο κανονισμός (ΕΚ) αριθ. 1734/94, ώστε να προβλέπει ρητά τα μέτρα αυτά, και ιδίως τα σχετικά με τις επαναλαμβανόμενες δαπάνες του παλαιστινιακού δημοσίου τομέα και με τις επιδοτήσεις επιτοκίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1734/94 τροποποιείται ως εξής:

1. Το άρθρο 2 παράγραφοι 2 και 3 αντικαθίσταται από το ακόλουθο κείμενο:

«2. Μπορεί να χορηγηθεί κοινοτική βοήθεια για σχέδια επενδύσεων, μελέτες σκοπιμότητας, τεχνική βοήθεια και κατάρτιση, καθώς και προσωρινή ενίσχυση για τις επαναλαμβανόμενες δαπάνες της παλαιστινιακής δημόσιας διοίκησης.

3. Οι χρηματοδοτήσεις που χορηγεί η Κοινότητα για σχέδια και δράσεις που αναφέρονται από τον παρόντα κανονισμό λαμβάνουν την μορφή μη επιστρεπτέων ενισχύσεων ή επιδότησης του επιτοκίου των δανείων που χορηγεί η Τράπεζα από τους ιδίους πόρους της. Η επιδότηση του επιτοκίου είναι 3 %.»

2. Το άρθρο 4 αντικαθίσταται από το ακόλουθο κείμενο:

«Άρθρο 4

1. Οι αποφάσεις χρηματοδότησης που αφορούν τα σχέδια και δράσεις που αναφέρονται στον παρόντα κανονισμό, λαμβάνονται σύμφωνα με τη διαδικασία που προβλέπεται στο άρθρο 5.

2. Οι αποφάσεις χρηματοδότησης που αφορούν τις γενικές χορηγήσεις για τεχνική συνεργασία, εκπαίδευση και εμπορική προώθηση θα ληφθούν σύμφωνα με τη διαδικασία που προβλέπει το άρθρο 5.

Η Επιτροπή ενημερώνει τακτικά την επιτροπή που αναφέρεται στο άρθρο 5 σχετικά με τη χρησιμοποίηση αυτών των συνολικών πιστώσεων.

3. Οι αποφάσεις σχετικά με την τροποποίηση των αποφάσεων που έχουν ληφθεί σύμφωνα με την διαδικασία που προβλέπεται στο άρθρο 5, λαμβάνονται από την Επιτροπή, εφόσον δεν επιφέρουν ουσιαστικές τροποποιήσεις ούτε ανάληψη συμπληρωματικής υποχρέωσης ανώτερης του 20 % της αρχικής.

4. Οι χρηματοδοτικές αποφάσεις για τις επιδοτήσεις του επιτοκίου, λαμβάνονται σύμφωνα με τη διαδικασία που θεσπίζει το άρθρο 12 του κανονισμού (ΕΚ) αριθ. 1488/96 του Συμβουλίου (*).

(*) ΕΕ L 189 της 30.7.1996, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 780/98 (ΕΕ L 113 της 15.4.1998, σ. 3).»

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) Γνώμη του Ευρωπαϊκού Κοινοβουλίου της 16ης Σεπτεμβρίου 1998 (ΕΕ C 313 της 12.10.1998, σ. 64), κοινή θέση του Συμβουλίου της 13ης Οκτωβρίου 1998, και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμη στην Επίσημη Εφημερίδα).

(2) ΕΕ L 182 της 16.7.1994, σ. 4.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Η Επιτροπή υπέβαλε στο Συμβούλιο, στις 4 Δεκεμβρίου 1997, πρόταση κανονισμού για την τροποποίηση του κανονισμού (ΕΚ) αριθ. 1734/94 του Συμβουλίου για τη χρηματοδοτική και τεχνική συνεργασία στα Κατεχόμενη Εδάφη. Η πρόταση αυτή βασίζεται στο άρθρο 130 Χ της συνθήκης ΕΚ.

2. Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 16 Σεπτεμβρίου 1998 (1).

3. Σύμφωνα με το άρθρο 189 Γ της συνθήκης, το Συμβούλιο ενέκρινε κοινή θέση στις 13 Οκτωβρίου 1998.

II. ΣΚΟΠΟΣ

Σκοπός της κοινής θέσης είναι να συμβάλει στη θέσπιση και στην ενίσχυση των αναγκαίων για την καλή λειτουργία της δημόσιας διοίκησης θεσμών, οι οποίοι απαιτούνται για την ανάπτυξη της Δυτικής Όχθης και της Λωρίδας της Γάζας. Το πεδίο εφαρμογής της κοινοτικής βοήθειας πρέπει να επεκτείνεται στις τρέχουσες δαπάνες της παλαιστινιακής δημόσιας διοίκησης. Προβλέπει τη δυνατότητα για την ΕΤΕ να επεκτείνει τις επιδοτήσεις επιτοκίου του 3 %, σε όλα τα δάνεια που χορηγούνται από τους δημοσιονομικούς πόρους της Κοινότητας, στο δημόσιο τομέα στη Δυτική Όχθη και στη Λωρίδα της Γάζας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Ευρωπαϊκό Κοινοβούλιο πρότεινε τροπολογία με την οποία συμπληρώνεται η έκτη αιτιολογική παράγραφος.

Η Επιτροπή πρότεινε να διατηρηθεί εν μέρει αυτή η τροπολογία, όχι όμως και η αναφορά στην επέκταση της περιόδου συνεργασίας. Το Συμβούλιο ακολούθησε αυτή τη θέση της Επιτροπής, θεωρώντας ότι η επέκταση της περιόδου συνεργασίας καλύπτεται σήμερα από την πρόταση που υπέβαλε η Επιτροπή τον Ιούλιο του 1998 για ένα νέο κανονισμό που θα επεκτείνει τη χρηματοδοτική συνεργασία υπέρ της Δυτικής Όχθης και της Λωρίδας της Γάζας.

(1) ΕΕ C 313 της 12.10.1998, σ. 64.